হেমন্তকে আমরা পাই আমাদের প্রাণের মধ্যখানে। মহান আল্লাহর সৃষ্ট এই বৈচিত্র্যময় প্রকৃতির স্বাভাবিক নিয়মেই বিদায় নেয় হেমন্ত। আরও একটি বছরের জন্য কালের অতলে তলিয়ে যায় বাংলার চতুর্থ ঋতু হেমন্ত। আসে কুয়াশার চাদরে ঢাকা আরেক ঋতু শীত, তারপর বসন্ত। আবার গ্রীষ্ম, বর্ষা, শরৎ। তারপরই তো আবারও হেমন্ত। আমাদের মানসপটে আঁকা থাকে সবসময় হেমন্তের চিরচেনা সেই বিশাল নীল আকাশ, ঘাসের ডগায় শিশিরের বিন্দু বিন্দু ফোঁটা, মাঠজুড়ে পরিপূর্ণ ধানক্ষেত, খেজুর রসের মিষ্টি পিঠা, গ্রামবাংলার ঘরে ঘরে নবান্নের নব আনন্দ ও সারা বছরের অনাবিল সুখ।